**КОМИ РЕСПУБЛИКАЛӦН ОЛАНПАС**

**“Коми Республикаын олысьяслы социальнӧй отсӧг сетӧм йылысь”**

**Коми Республикаса Оланпасӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2016 вося йирым тӧлысь 20 лунӧ

**1 статья.** Пыртны “Коми Республикаын олысьяслы социальнӧй отсӧг сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст., 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.) татшӧм вежсьӧм:

12 статьялӧн 1 юкӧнса медводдза абзац гижны тадзи:

“1. Коми Республикаса уджвывса ветеранъяс лыдӧ пырӧны граждана (60 арӧсысь ыджыдджык мужичӧйяс, 55 арӧсысь ыджыдджык аньяс), кодъяс федеральнӧй оланпастэчас серти босьтӧны пӧрысьлун кузя страхӧвӧй пенсияяс либӧ уна во уджалӧмысь пенсияяс, кодъяслӧн уджалан стажыс (календар серти арталӧмӧн) 40 воысь абу этшаджык мужичӧйяслы да 35 воысь абу этшаджык аньяслы да кодъяслӧн Коми Республикаын уджалан стажыс (календар серти арталӧмӧн) 25 воысь абу этшаджык мужичӧйяслы да 20 воысь абу этшаджык аньяслы либӧ кодъяслы сетісны Коми Республикаса канму награда. Коми Республикаса уджвывса ветеранъяслы сетӧны татшӧм социальнӧй отсӧг сетан мераяс:”.

**2 статья.** Гражданалы, кодъяслы тайӧ Оланпас вынсявтӧдз “Коми Республикаын олысьяслы социальнӧй отсӧг сетӧм йылысь” Коми Республикаса Оланпас серти урчитӧма Коми Республикаса уджвывса ветеранлысь статус да индӧма лӧсялана социальнӧй отсӧг сетан мераяс, тайӧ Оланпас вынсялан лунсянь кольӧ индӧм социальнӧй отсӧг сетан мераяс вылӧ инӧдыс.

**3 статья.** Тайӧ Оланпасыс вынсялӧ 2017 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2016 вося йирым тӧлысь 27 лун

112-РЗ №